open-index/open-wikipedia-markdown huggingface dataset:
Leo Saressalo

**Leo Anton Saressalo**, entinen **Skippari** (23. syyskuuta 1921 Virolahti – 2. marraskuuta 1983)  oli suomalainen upseeri, joka toimi Pohjan prikaatin komentajana.

Saressalon vanhemmat olivat vääpeli Anton Saressalo ja Eeva-Liisa Mässeli. Hän oli naimisissa vuodesta 1942 Ellen Matilda Holmbergin kanssa.  Perheen neljästä lapsesta Jussi Saressalosta (s. 1947) tuli isänsä tapaan eversti ja myös Saressalon vanhempi veli Olli Saressalo (s. 1919) oli eversti.

Saressalo tuli ylioppilaaksi Haminan yhteislyseosta 1940 ja suoritti varusmiespalveluksen samana vuonna Uudenmaan rakuunarykmentissä. Talvisotaan hän osallistui Viipurinlahdella. Jatkosodassa Saressalo palveli vänrikkinä Jalkaväkirykmentti 58:n nuorempana upseerina 1941 ja komppanian päällikkönä 1941–1944. Hän haavoittui Kaalamossa 1941. Kadettikoulun 25. kadettikurssin Saressalo suoritti kahdessa jaksossa, alkuvuonna 1941 ja loppuvuonna 1945. Komppanianpäälliköksi Jalkaväkirykmentti 9:ään hän tuli 1944. 

Sotien jälkeen Saressalo toimi Jalkaväkirykmentti 9:n koulutus- ja järjestelyupseerina ja aliupseerikoulun johtajana aina vuoteen  1956 asti.  Hän toimi myös Pääesikunnan koulutusosaston toimistoesiupseerina 1958–1963, 3. Divisioonan esikunnan toimistopäällikkönä 1963–1965, Uudenmaan rakuunapataljoonan komentajana 1966–1968, Pohjan prikaatin komentajana 1968–1971 Björn Kontiopään jälkeen, Etelä-Suomen sotilasläänin esikunnan päällikkönä 1971–1974 sekä Pääesikunnan koulutusosaston päällikkönä 1974–1977 ja koulutusosaston erityistehtävissä 1977–1981. Saressalo erosi aktiivipalveluksesta vuonna 1981.  

## Lähteet
Ekseligmos

**Ekseligmos** (, ”vanteen kääntäminen”, ”taivaallisten kehien pyöriminen”) on tähtitieteellinen jakso, jonka kuluttua auringon- ja kuunpimennykset toistuvat suunnilleen samanlaisina suunnilleen samoissa paikoissa. Jakson pituus on 54 vuotta ja 34 päivää eli 19&nbsp;756 päivää tai 669 synodista kuukautta. Ekseligmos-jakso on saros-jakson (noin 18 vuotta, 11 vuorokautta ja 8 tuntia) parannettu, tarkempi versio ja koostuu kolmesta saroksesta.

Jaksoa käytetään pimennysten ennustamisessa. Koska saros-jakson pituus ei ole tasapäiviä, jakson välein pimennykset toistuvat kyllä suunnilleen samanlaisina mutta niiden sijainti siirtyy joka jaksolla noin 120 astetta lännemmäksi, jolloin pimennys ei yleensä ole näkyvissä samasta paikasta kuin edellinen vastaava pimennys. Ekseligmos-jakson välein pimennykset osuvat sen sijaan suunnilleen samaan osaan maapalloa. Koska jakso on yli kuukauden tasavuosia pidempi, pimennysten täsmällisissä reiteissä on kuitenkin suuria eroja.

Ekseligmos-jakso tunnettiin antiikin Kreikassa viimeistään hellenistisellä ajalla, sillä sen osoitin oli mukana Antikytheran koneessa, joka valmistettiin noin 150–100 eaa.

## Esimerkki

Seuraavat kartat esittävät ekseligmos-jakson välein toistuneiden auringonpimennysten reitit saros-jaksolla 126 vuosina 1936 ja 1990:

## Lähteet
Turkish Airlinesin lento 6491

**Turkish Airlinesin lento 6491** oli Turkish Airlinesin rahtilento Hongkongista Biškekin kautta Istanbuliin. 16. tammikuuta 2017 lentoa Turkish Airlinesin puolesta operoineen ACT Airlinesin Boeing 747-400F syöksyi maahan lähellä Biškekin Manasin kansainvälistä lentoasemaa lähestymisen keskeyttämisen jälkeen. Se syöksyi asuinalueelle noin 1&nbsp;100 metrin päässä kiitotien lopusta. Maahansyöksyssä kuolivat kaikki neljä miehistön jäsentä sekä alustavien tietojen mukaan 33 sen kylän asukasta, johon kone syöksyi, eli yhteensä ainakin 37 ihmistä. Lopulta kuolonuhrien määräksi varmistui 39. Lisäksi 15 loukkaantunutta toimitettiin sairaalaan.

Onnettomuuden aikaan Biškekissä oli sumuista ja näkyvyys oli huono. Jo onnettomuuspäivänä Kirgisian varapääministeri Muhammetgaly Abulgaziev kertoi, että ensimmäisten tietojen perusteella turman aiheutti miehistön virhe.

## Lentokone

Onnettomuuskone oli Boeingin valmistama 747-412F-rahtikone. Se oli lentänyt ensilentonsa tammikuussa 2003. Kuukautta myöhemmin se toimitettiin Singapore Airlines Cargolle, joka poisti koneen käytöstään elokuussa 2013 ja asetti sen säilytykseen. ACT Airlinesin käyttöön se tuli joulukuussa 2015.

## Lähteet

## Aiheesta muualla
Ana Bogdan

**Ana Bogdan** (s. 25. marraskuuta 1992 Sinaia) on romanialainen tennispelaaja. Parhaimmillaan hän on ollut kaksinpelissä WTA-listan sijalla 59 kesäkuussa 2018. Hän oli junioreiden maailmanlistalla parhaimmillaan toisena tammikuussa 2009.

Bogdan pelasi ensimmäisen kerran Grand Slam -turnauksen pääsarjassa Yhdysvaltain avoimissa 2016, missä hän eteni toiselle kierrokselle. Kolmannelle kierrokselle hän on yltänyt Australian avoimissa 2018.

## Lähteet

## Aiheesta muualla
* 
*
Kallippoksen jakso

**Kallippoksen jakso** on tähtitieteessä ja ajanlaskussa käytetty 76 vuotta kestävä jakso, jonka kuluttua kuun vaiheet sattuvat samoille vuoden päiville. Siksi sitä käytetään kuukuukausien ja aurinkovuosien synkronointiin. Kallippoksen jakso on 19 vuoden mittaisen Metonin jakson parannettu, tarkempi versio, ja koostuu noin neljästä Metonin jaksosta.

Jakso on saanut nimensä antiikin kreikkalaisesta tähtitieteilijä Kallippoksesta, joka eli 300-luvulla eaa. Hän havaitsi, että Metonin jakson 6&nbsp;940 päivää jaettuna 19 vuodelle tekevät vuodesta 1/76 päivää liian pitkän, kun vuoden todellisena pituutena pidettiin 365 ja 1/4 päivää. Siksi hän esitti Metonin jaksoon korjauksen, jossa jakson pituus oli 76 vuotta. Tarkkaan ottaen se koostui neljästä Metonin jaksosta, joista vähennetään yksi päivä, toisin sanoen sen pituus oli 4 × 6&nbsp;940 – 1 päivää = 27&nbsp;759 päivää.

Kallippoksen jakson osoitin oli mukana Antikytheran koneessa, joka valmistettiin noin 150–100 eaa.

## Lähteet
Union (täsmennyssivu)

**Union** voi tarkoittaa ainakin seuraavia:

* Union, suomalainen elokuvateatteri
* Union, suomalainen huoltoasemaketju
* 1585 Union, päävyöhykkeen asteroidi
* Union (1799), Ranskan laivaston Téméraire-luokan linjalaiva
* Union, yhdysvaltalainen rockyhtye
* *[[Union (Toni Childsin albumi)|Union]]*, Toni Childsin albumi vuodelta 1988
* *[[Union (Yesin albumi)|Union]]*, Yesin albumi vuodelta 1991
* *Union*, Charan albumi vuodelta 2008
* The Union, showpainitalli
* *The Union*, Elton Johnin ja Leon Russellin albumi vuodelta 2010
* Union, paikkakunta Kentuckyssa, Yhdysvalloissa
* La Union, provinssi Filippiineillä
* Union Square, aukio New Yorkissa
* Union College, yksityinen korkeakoulu Schenectadyssä, New Yorkin osavaltiossa Yhdysvalloissa
* Union-yliopisto, yksityinen yliopisto Jacksonissa, Tennesseessä Yhdysvalloissa
* Philadelphia Union, yhdysvaltalainen jalkapalloseura
* UnionPay, kiinalainen finanssialan valtionyhtiö

## Sukunimi
* Gabrielle Union (s. 1972), yhdysvaltalainen näyttelijä ja malli.

## Katso myös
* Union Station
* Unioni
Uusikuu (täsmennyssivu)

**Uusikuu** voi viitata seuraaviin:

* uusikuu, Kuun vaihe
* *[[Uusikuu (kirja)|Uusikuu]]*, Stephenie Meyerin kirjoittama kirja
* *[[Twilight – Uusikuu]]*, kirjaan perustuva elokuva
Walk of Life

**Walk of Life** voi tarkoittaa ainakin seuraavia:
*"Walk of Life", Dire Straitsin kappale vuodelta 1985.
**[[Walk of Life (albumi)|Walk of Life]]*, Billie Piperin albumi vuodelta 2000.
Joonas (animaatiosarja)

**Joonas** on suomalainen lapsille tarkoitettu animaatiosarja. Se kertoo pienen pojan sirkuksesta. Sarjan on käsikirjoittanut myös ''Sirkuspelle Hermannin'' ja ''Kolmen ässän'' luojana tunnettu kirjailija Simo Ojanen ja piirtänyt animaattorit Mikko Kunnas ja Tuija Kunnas. Kertojana toimii näyttelijä Heikki Määttänen.

*Joonas-*sarjan ensimmäiset jaksot esitettiin TV2:n ''Pikku Kakkosessa'' vuonna 1991–1993. Vuosina 1991–1993 valmistui yhteensä 26 viiden minuutin pituista jaksoa.

## Jaksot
# Unileijona karkuteillä
# Joonas rakastuu
# Joonas ja ilmapallo
# Pullopostia kuninkaalle
# Joonas matkustaa

## Lähteet
Orrilan kartano

**Orrilan kartano** on Nastolassa Villähteen Orrilanmäellä sijaitseva kartano. Kartano oli alun perin talonpoikaistila josta tuli kruununvouti Henrik Falckin aikana ratsutila. Kartano sai nimensä sen omistajaksi 1667 tulleen Orimattilan kirkkoherran Axel Orraeuksen (k. 1676) mukaan.

Kartano siirtyi 1895 sveitsiläisen juustomestari Kristian Pfäfflin haltuun ja tämä perusti kartanoon vuonna 1896 juustomeijerin joka toimi vuoteen 1954 saakka. Stauffer-suku on omistanut kartanon vuodesta 1927 alkaen. Talvi- ja jatkosodan jälkeen kartanon maita luovutettiin siirtoväelle.

Orrilan kartanon vanha päärakennus on peräisin 1870-luvulta ja väentupa on vuodelta 1896. Tiilestä muuratut meijeri ja sikala ovat vuosilta 1946–1947, talli vuodelta 1925 ja entinen viljamakasiini 1930-luvulta.

## Lähteet
Tingivuoret

**Tingivuoret** () ovat Sierra Leonen luoteisosassa sijaitseva vuoriryhmä. Ne sijaitsevat vuonna 1947 metsästysvapaaksi metsäreservaatiksi rauhoitetun 118,85 neliökilometrin laajuisen luonnonpuiston (IUNC kategoria II) sisällä. Hallinnollisesti Tingivuoret ovat pääosin Sierra Leonen Itäisen maakunnan Konon piirikunnan ja pohjoisosaltaan Pohjoisen maakunnan Koinadugun piirikunnan alueella. Konon piirikunnan keskus Koidu sijaitsee linnuntietä 30–40 kilometriä vuorista lounaaseen.

Lintutieteilijöiden yhdistys African Bird Club mainitsee Tingivuorten alueen yhtenä Sierra Leonen tärkeistä lintualueista, josta on tavattu yli 200 lintulajia. Tingivuoret korkein huippu (Sankan Biriwa, tai Sankanbiriwa) yltää 1&nbsp;853 metriä merenpinnan yläpuolelle, toisen lähteen mukaan 1&nbsp;709 metriin. Vuorilta voidaan luokitella korkeuden mukaan neljä eri kasvillisuusvyöhykettä: sulkeutuneet metsät ja Guinean savanni (460–915&nbsp;m), alemman vuoriston pensassavanni (915–1&nbsp;700&nbsp;m), vuoristoniityt (montane grassland, prairie d’altitude; 1&nbsp;700&nbsp;m) ja vuoriston galleriametsä (1&nbsp;700&nbsp;m).

## Lähteet
Pila (Italia)

**Pila** on kunta Pohjois-Italiassa Vercellin maakunnassa Piemonten alueella. Pilan naapurikunnat ovat Pettinengo, Piode ja Scopello.

## Lähteet
Uusikuu

**Uusikuu** on Kuun vaihe, jolloin Maahan näkyvä eli "maahan katsova" Kuun pinnan osa on kokonaan vailla Auringon valaisua, koska Aurinko valaisee juuri Kuun vastakkaista puolta. Maahan Kuu näyttää siis kokonaan pimeältä.

Kuuhun perustuvissa kalentereissa eli kuukalentereissa uusikuu aloittaa uuden kuukuukauden. Synodinen kuukausi eli aika uudestakuusta seuraavaan uuteenkuuhun on 29,5306 vuorokauden pituinen. Tästä syystä vuodessa on 12 tai 13 uusikuuta (kuten myös täysikuuta).

Auringonpimennykset tapahtuvat aina uudenkuun aikaan silloin kun Aurinko on havainnointipisteeseen nähden tarkalleen Kuun takana. Uudenkuun samoin kuin täydenkuun aikaan vuorovesi on korkeim­mil­laan eli silloin esiintyy tulvavuoksi, koska Auringon ja Kuun aiheuttamat nousuvedet sattuvat samaan hetkeen.

## Lähteet

## Aiheesta muualla

*
Piode

**Piode** on kunta Pohjois-Italiassa Vercellin maakunnassa Piemonten alueella. Pioden naapurikunnat ovat Campertogno, Pettinengo, Pila, Rassa ja Scopello.

## Lähteet
Pedro de Sintra

**Pedro de Sintra**, joka tunnetaan myös nimillä **Pêro de Sintra**, **Pedro da Cintra** ja **Pedro da Sintra** (noin 1446 Lagos, Portugalin kuningaskunta – 1484 Länsi-Afrikka), oli portugalilainen tutkimusmatkailija. Hän oli yksi ensimmäisistä eurooppalaisista, jotka tutkivat Länsi-Afrikan rannikkoa. 

Noin vuonna 1462 de Sintran retkikunta saavutti senaikaisen Sierra Leonen, jonka hänen myös tiedetään nimenneen. Tosin professori C. Magbaily Fylen mukaan kyseessä on mahdollisesti ollut historioitsijoiden väärintulkinta: Serra Lyoasta on hänen mukaansa puhuttu jo ennen vuotta 1462, jolloin de Sintran retkikunta vasta saavutti Sierra Leonen rannikon. Tämä tarkoittaisi sitä, että maan nimeäjän henkilöllisyys olisi siis vieläkin pimennossa. Jos de Sintra kuitenkin nimesi alueen, ei ole kuitenkaan varmaa onko nimen antamisen syynä ollut maan muoto vai ilmasto-olosuhteet, jonka johdosta hän olisi antanut maalle juuri tämän nimen. Joidenkin mukaan rannikkoalueet muistuttivat leijonan hampaita kun taas toiset ovat ehdottaneet, että de Sintran mielestä vuoristoisen niemimaan yläpuolella olevat ukkoset kuulostivat aivan leijonan karjaukselta.

1500-luvun englantilaiset merimiehet kutsuivat maata Sierra Leoaksi, joka kehittyi 1600-luvulla Sierra Leoneksi. Britit hyväksyivät nimen virallisesti Sierra Leoneksi vuonna 1787. 

De Sintra jatkoi retkikuntansa kanssa matkaa Sierra Leonesta nykyisen Nigerian alueella sijaitsevaan Beninin kuningaskuntaan. Hän kuvaili Beninin kaupungin katuja leveiksi ja puhtaiksi: sellaisiksi, joita hän ei ollut ikinä nähnyt Euroopassa. De Sintra kuvaili myös paikallisia hyvin pukeutuneiksi.

## Lähteet
Kambia

**Kambia** on Sierra Leonen Luoteisen maakunnan Kambian piirikunnan (367&nbsp;699 as.) hallintokeskus. Kaupungin väkiluku on 12&nbsp;553 (Arvio 2025), eli se on Sierra Leonen 17. suurin kaupunki. Väkiluvun kasvu on ollut hidasta: vuonna 2004 kaupungin väkiluku oli 11&nbsp;842. Kambia sijaitsee linnuntietä noin 79 kilometriä pääkaupunki Freetownista pohjoiskoilliseen. Piirikunnan väestö on etnisesti kirjavaa ja suurimmat etniset ryhmät ovat temnet, susut, limbat, fulat ja mandinkat.

Kaupungin länsipuolitse virtaa Great Scarcies -joki (Kolenten), joka pohjoisempana toimii Guinean vastaisen rajan rajajokena. Kaupungista on maanteitse noin 9 kilometriä valtionrajalle. Raja-aseman toisella puolella on Guinean Forécariahin prefektuuri. Kaupungin nimen kerrotaan johtuvan seudulla asuneesta asukkaasta. Ennen eurooppalaisten tuloa Kambian paikalla oli Pa Kambi -nimisen maanviljelijän ja kalastaja-metsästäjän asumus. Kun seudulle tuli muita lähiseutujen paikallisia asukkaita, he havaitsivat Pa Kambin toimivan siellä. Myös muita asettui asumaan paikkakunnalle, ja se sai nimekseen Kambia, Pa Kambin kaupunki.

Kaupunki kuului vuoden 2017 alueuudistukseen asti Pohjoiseen maakuntaan.  

## Lähteet

## Aiheesta muualla
*Sierra Leone News: Hotel Moriyah unveiled in Kambia (Awoko Newspaper, 5.12.2013)  (awoko.org)
Margareta Dume

**Margareta (Greta) Lambrektintytär Dume**, (syntymäaika tuntematon – 1410) oli ruotsalainen perijätär. Hänellä oli  merkittävä rooli sisällissodassa, jonka laukaisi erimielisyydet puolisoBo Joninpoika Gripin perinnöstä vuonna 1386. Hän seurasi kuningas Albrekt Mecklenburgilaista sodassa kuningatar Margareetaa vastaan.

## Elämäkerta
Greta kuului aateliseen saksalaiseen Dumen sukuun Mecklenburgista, joka asettui Suomeen noin vuonna 1362. Hänen sisaruksiaan olivat Klaus, Gerhard, Henneke, Volrad ja Berthold Dume. Greta avioitui vuonna 1373 poliittisesti vaikutusvaltaisen drotsi Bo Joninpoika Gripin kanssa. Hänen veljensä Henneke oli Bo Joninpojan linnanvouti Viipurin linnassa.

Puolisonsa Bo Joninpojan kuoleman jälkeen vuonna 1386 Greta oli jätetty testamentissa suurimmaksi osaksi ilman osuutta tämän omaisuudesta. Nimittämällä kuningas Albrektin holhoojaksi itselleen ja lapsilleen (Knut Bosson Grip) hän teki kuninkaasta etujensa valvojan, kun taistelut puhkesivat puolison valtavasta perinnöstä vuonna 1387. Kuninkaan kannattajat saattoivat siten esiintyä hänen edustajinaan konfliktissa ja heitä kutsuttiin hänen "avustajikseen". 

Greta Dume sai vaikutusvaltaisen aseman hovissa: vuonna 1388 hän myötävaikutti muun muassa siihen, että eräs aatelin edustaja sai takaisin takavarikoidun omaisuutensa. Vuonna 1389 hän oleskeli vielä hovissa, mutta lähti sittemmin maanpakoon, luultavasti Mecklenburgiin. Greta Dume avioitui vuonna 1394 ritari Bengt Niklissonin kanssa sopiessaan erimielisyytensä kuningatar Margareetan kanssa. Hänen kannattajansa polttivat Loftan kirkon vuonna 1409, mikä mainitaan hänen testamentissaan.

Margareta Dume haudattiin Bo Joninpojan hautaan Vadstenan luostarikirkossa 13. helmikuuta 1410.

## Lähteet
Magburaka

**Magburaka**  on Sierra Leonen Pohjoisen maakunnan 530&nbsp;776 asukkaan Tonkolilin piirikunnan hallintokeskus. Vuonna 2004 kaupungin väkiluku oli 16&nbsp;313. Magburaka sijaitsee Rokeljoen koillisrannalla, linnuntietä noin 21 kilometriä aluekeskus Makenista eteläkaakkoon ja noin 144 kilometriä pääkaupunki Freetownista itään. 

Kaupunki on seudun maataloustuotannoin (mm. riisi, palmuöljy ja siemenet, tomaati, kolapähkinät) markkinapaikka. Siellä toimii muun muassa valtion sairaala, maan eliittikouluihin luettu valtiollinen poikien yläkoulu (Magburaka Government Secondary School for Boys), jota presidentti Ernest Bai Koroma kävi aikanaan, ja Magburakan tekninen opisto (tai Magburaka Technical Institute).

Piirikunnassa, Magburakan kaupungin koillispuolella toimii suuri African Minerals Ltd (AML) -kaivosyhtiön Tonkolilin (Bumbunan) rautamalmikaivos. Vuonna 2013, jolloin toiminnan ylösajo yhä jatkui, se tuotti jo 16,9 miljoonaa tonnia 57,6 prosentin rautapitoisuuden malmia. Kaivokselta johtaa kaivosyhtion pääosin omistama rautatie Makenin ja Lunsarin kaupunkien pohjoispuolitse rannikolle kaivosyhtiön Pepelin satamaterminaaliin. Kaivosyhtiön paikallisväestöä pahoin syrjivää toimintaa on esimerkiksi ihmisoikeusjärjestö Human Rights Watch kritisoinut.


Magburaka PO.JPG|Kaupungin postitoimisto vuonna 2012
Train station of Magburaka in Sierra Leone (1429662660).jpg|Rautatieasema Magburakassa vuonna 2007


## Lähteet

## Aiheesta muualla
Brothers in Arms (kappale)

**Brothers in Arms** on Dire Straitsin vuoden 1985 kappale ja esiintyy heidän samannimisen albuminsa viimeisenä kappaleena. Se tehtiin alun perin vuonna 1982, samana vuonna kuin Falklandin sota. Kappale uudelleenjulkaistiin erikoisjulkaisuna vuonna 2007 sodan 25-vuotispäivän muistoksi ja keräämään varoja sodan veteraaneille, jotka kärsivät posttraumaattisesta stressihäiriöstä.

Kappaleen musiikkivideo käyttää rotoskooppausta ja näyttää yhtyeen esiintymässä päällystettynä kuvilla ensimmäisestä maailmansodasta.

## Historia
Kappaleelle on kaksi studioäänitettyä versiota: albumiversio, jonka pituus on 6:55 ja lyhyempi versio, jonka pituus on 6:05 ja sisältää hieman erilaiset (ja lyhyemmät) soolot kappaleen alussa ja lopussa. Versio joka esiintyy Dire Straitsin *[[Sultans of Swing: The Very Best of Dire Straits]]* -kokoelma-albumilla on 4:55 pitkä. Versio joka esiintyy yhtyeen *[[On the Night]]* -livealbumilla sisältää ylimääräisen soolon ja on 8:55 pitkä. Täyspitkä studioalbumiversio (6:55) sisällytettiin myös vuoden 2005 kokoelma-albumiin *[[The Best of Dire Straits & Mark Knopfler: Private Investigations]]*.

Kappale esiintyi *[[West Wing]]* -televisiosarjan toisen kauden päätösjaksossa. Se myös esiintyi vuoden 2001 elokuvassa *[[Spy Game]]*.

Tammikuussa 2022 *Helsingin Sanomat* pyysi yli 70:tä suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Brothers in Arms” ylsi sijalle 21.

## Listasijoitukset

## Coverit
*Gregorian versioi kappaleen *Master of Chant, Chapter 1–3* -albumilleen.
*Vienna Symphonic Orchestra Project teki kappaleesta instrumentaalisen version vuoden 1986 *VSOP, Vol. 1* -albumilleen.
*folklaulaja Joan Baez tulkitsi kappaleen vuoden 1987 *Recently*-albumillaan
*serbialainen rockyhtye Galija lauloi kappaleen äidinkielellään nimellä "Kad me pogledaš" albumillaan *Korak do slobode*
*Ann Corfield esitti kappaleen elokuvan *[[McBain – Sankareiden aika]]* aloituskappaleena.
*Metallica esitti kappaleen *Bridge School Benefit* -hyväntekeväisyyskonsertissa
*suomalainen sinfonista metallia soittava Northern Kings versioi kappaleen vuoden 2007 *[[Reborn (Northern Kingsin albumi)|Reborn]]*-albumilleen
*suomalainen Club for Five otti kappaleen vuoden 2009 albumilleen *[[You’re the Voice]]*
*Nina Persson ja Georg Wadenius esittivät version kappaleesta Wadeniuksen vuoden 2009 *Reconnection*-albumilla
*Alex Cornish esitti versionsa kappaleesta *The Dermot O'Leary Show’ssa* BBC Radio 2:lla toukokuussa 2010. Äänitys sisällytettiin CD-levylle *Dermot O'Leary Saturday Sessions*.

## Lähteet
Margaretha Zetterberg

**Margaretha Zetterberg** (myös nimellä *Greta Setterberg*, 1733–1803) oli suomalainen kehruumestaritar ja kehruun opettaja.

Margaretha Zetterberg oli kehruumestaritarkollegojensa Elisabeth Forsell ja Maria Öberg kanssa Suomen ensimmäisiä virallisen ammattitutkinnon suorittaneita, hyväpalkkaisia naisia sekä naisten ammattikoulutuksen pioneereja, jotka levittivät rukilla kehruun taitoa ympäri Suomen siihenastisen värttinällä tapahtuneen kehruun korvaamiseksi ja langan laadun parantamiseksi.

Porvoolainen Zetterberg sai oppinsa ruotsalaissyntyiseltä Elisabeth Forsellilta, joka toimi aluksi Turun seudulla ja sitten Porvoossa kunnes muutti takaisin Ruotsiin. Tämän jälkeen porvoolaiset lähettivät Zetterbergin Tukholmaan saamaan lisää kehruuoppia. Menestynyt mestaritar palasi Porvooseen ja toi Suomeen uusimpia villan ja pellavan käsittelytekniikoita. Hän meni naimisiin, muttei ole tietoa jatkoiko hän työskentelyä kehruun parissa sen jälkeen.

## Lähteet

## Kirjallisuutta
* Vainio-Korhonen, Kirsi: *Suomen herttuattaren arvoitus. Suomalaisia naiskohtaloita 1700-luvulta*. Edita Publishing Oy, Helsinki, 2009,
Pro Natura -ryhmä

**Pro Natura -ryhmä** oli suomalainen taiteilijaryhmä. Ryhmä päämääränä oli luonnollisen todellisuuden kuvaaminen. Tarkoituksena oli ottaa etäisyyttä teennäisiin piirteisiin ekspressionismissa ja esteettisessä asetelmallisuudessa. Ryhmään kuuluivat Erkki Koponen, Leo Korpela, Werner Orjala, Väinö Rautio, Matti Annala, Juho Salminen, Harriet Dippell-Schmakoff, Atte Laitila, Väinö Hervo, Ann-Marie Häyrén-Malmström, Ilmari Huitti, Väinö Kunnas, Janne Muusari, Hugo Otava ja Alexander Paischeff.

## Lähteet
* Taiteilijoitten Oulunkylä
* Kansallisgalleria, Koponen Erkki 
* Teosluettelo, Pro Natura -ryhmä: Väinö Rautio, Werner Gronov, Leo Korpela, Erkki Koponen : Strindbergin taidesalonki, Helsinki, 5.9.1925 -
* Teosluettelo, Pro Natura - ryhmä : Väinö Rautio, Werner Gronov, Juho Salminen, Matti Annala : Strindbergin taidesalonki, Helsinki 4.9.1926 -
* Teosluettelo, Pro Natura -ryhmä : Helsingin Taidehalli : Harriet Dippell, Atte Laitila, Wäinö Kunnas, Väinö Rautio : 24.11. - 9.12.1928
* Teosluettelo, Väinö Kunnas, Ann-Marie Häyrén ja ryhmä Pro Natura : Taidehalli = Konsthallen, 25.1. - 5.2.1930
* Kirjav@ - Kansallisgallerian kirjaston kokoelmatietokanta, Pro Natura -ryhmä
* Kansallisgalleria, Huitti Ilmari: "Hautajaiset" Pro Natura -ryhmän taidenäyttelystä 1927 
* Kansallisgalleria, Pro Natura -ryhmä
Recoil

**Recoil** on entisen Depeche Moden jäsenen Alan Wilderin musiikillinen projekti. Wilder perusti Recoilin ollessaan vielä Depeche Moden jäsen, jotta hän voisi julkaista yhtyeen pop-tyylistä poikkeavaa, kokeellisempaa materiaalia. Wilder ilmoitti lähtevänsä Depeche Modesta vuonna 1995, minkä jälkeen Recoilista tuli hänen ensisijainen yhtyeensä. 

## Diskografia
### Studioalbumit ja EP:t
**[[1+2]]* (EP, 18. elokuuta 1986 / Stumm 31)
**[[Hydrology]]* (25. tammikuuta 1988 / Stumm 51)
: *1+2* ja *Hydrology* julkaistiin CD:llä nimellä *Hydrology plus 1+2* (1988).
**[[Bloodline]]* (13. huhtikuuta 1992 / Stumm 94)
**[[Unsound Methods]]* (27. lokakuuta 1997 / Stumm 159)
**[[Liquid]]* (6. maaliskuuta 2000 / Stumm 173)
**[[subHuman]]* (9. heinäkuuta 2007 / Stumm 279)

### Kokoelma-albumit
**[[Selected (albumi)|Selected]]* (19. huhtikuuta 2010)

### Singlet
* ”Faith Healer” (9. maaliskuuta 1992 / Mute 110) UK nro. 60
* ”Drifting” (13. lokakuuta 1997 / Mute 209)
* ”Stalker” / ”Missing Piece” (9. maaliskuuta 1998 / Mute 214)
* ”Strange Hours” (3. huhtikuuta 2000 / Mute 232)
* ”Jezebel” (21. elokuuta 2000 / Mute 233)
* ”Prey” (25. kesäkuuta 2007 / iMute 372)
* ”Prey” / ”Allelujah” (enhanced CD) (maaliskuu 2008 / CDMute372)

### Blu-Ray
* *A Strange Hour in Budapest* (2012)

### Muut
* ”Dum Dum Girl” – *Spirit of [[Talk Talk]]* (2012) by Various Artists
* ”Inheritance” – *Spirit of [[Talk Talk]]* (2012) by Various Artists

## Lähteet
Ala-Dnestrin kansallispuisto

**Ala-Dnestrin kansallispuisto** () on kansallispuisto Moldovassa. Sen pinta-ala on noin 50 000 neliömetriä. Puisto valmistui vuonna 2016.

Alue suojeltiin Ramsarin sopimuksella 2003.

## Lähteet
Brothers in Arms (täsmennyssivu)

**Brothers in Arms** voi tarkoittaa seuraavia:

* *[[Brothers in Arms (albumi)|Brothers in Arms]]*, Dire Straits -yhtyeen albumi
**  ”Brothers in Arms”, yhtyeen kappale
* *[[Brothers in Arms (pelisarja)|Brothers in Arms]]*, Ubisoftin videopelisarja:
** *[[Brothers in Arms: Hell’s Highway]]*
** *[[Brothers in Arms: Road to Hill 30]]*
** *[[Brothers in Arms: Earned in Blood]]*
So Far Away

**So Far Away** voi tarkoittaa seuraavia:

* *So Far Away*, David Gilmourin kappale (julkaistu 1978)
* So Far Away, Dire Straitsin kappale (julkaistu 1985)
* So Far Away, Staindin kappale (julkaistu 2003)
* So Far Away, Avenged Sevenfoldin kappale (julkaistu 2011)
So Far Away (Avenged Sevenfoldin kappale)

**So Far Away** on yhdysvaltalaisen Avenged Sevenfold -yhtyeen vuonna 2011 julkaisema kappale. Kappale löytyy yhtyeen viidenneltä *[[Nightmare (albumi)|Nightmare]]*-albumilta.

## Kappaleen soitto

Yhtye on omistanut kappaleen edesmenneen rumpalin "The Rev" muistolle.

## Kappaleet
# 

## Lähteet
So Far Away (Staindin kappale)

**So Far Away** on yhdysvaltalaisen rockyhtyeen Staind kappale albumilta *[[14 Shades of Grey]]*.

Kappale on ollut Billboardin *Mainstream Rock Tracks* -listan ykkösenä.

## Kappaleet
# 

## Lähteet
Pitkäkaulauikku

**Pitkäkaulauikku**, aikaisemmalta nimeltään **mustaselkäuikku** (*Aechmophorus occidentalis*) on uikkujen heimoon kuuluva lintulaji. Sen levinneisyysaluetta ovat Kanada, Meksiko ja Yhdysvallat. Sen populaation suuruus on pienenemässä, joskin kaikkien alueiden lintujen kannan tilanteesta ei ole tietoa.

Sen elinympäristöä ovat järvet.

## Lähteet

## Aiheesta muualla
* Western Grebe Species Account - Cornell Lab of Ornithology
* Western Grebe - ''Aechmophorus occidentalis''  - USGS Patuxent Bird Identification InfoCenter
* Stamps Kanadalaisia postimerkkejä, Bird-stamps.org
* Birdlife.org
PowerVR

**PowerVR** on Imagination Technologiesin (ent. *VideoLogic*) osasto, joka kehittää laitteistoa ja ohjelmistoa grafiikka- ja videosuorittimia varten. 

Piirit suorittavat laitteistolla toimintoja mm. tehostamaan 2D- ja 3D-grafiikan piirtoa, videokuvan pakkausta ja purkua sekä kuvankäsittelyä (kameratoiminnot).

PowerVR ei itse valmista piirejään vaan lisensoi sen muille valmistajille (ks. ). PowerVR-piiri on usein integroituna järjestelmäpiirillä (SoC, ) mobiililaitteissa kuten älypuhelimissa.

Joulukuussa 2016 Imagination Technologies julkisti PowerVR-grafiikkaprosessorin (PowerVR G6230 GPU) läpäisseen ensimmäisenä Khronos Groupin OpenVX&nbsp;1.1:n vaatimustenmukaisuustestin.

PowerVR-piirit käyttävät  (TBDR) -menetelmää renderöintiin.

## Mallit
### Series1

NEC:n valmistama, käytetty Matroxin Matrox m3D -näytönohjaimissa.

### MBX

**MBX** on yksi menestyksistä, jonka käyttökohteita ovat mm. iPhone ja Nokia N95.

### Series5 (SGX)

**SGX**-sarja tukee *Shader Model* 4.1 Unified Shader -rakennetta.

SGX on käytössä mm. Apple A4:ssä iPad-laitteessa ja Sonyn PlayStation Vita -käsikonsolissa.

SGX-sarjaan kuuluvat: *Series5*, *Series5XT* ja *Series5XE*.

### Series6

**Series6**-sarja tulee OpenCL 1.2 -ohjelmointia.

### Series7XT

**Series7XT**-sarja tukee OpenGL ES 3.1- ja OpenCL 1.2 -ohjelmointia.

### Series8XE

**Series8XE**-sarja tukee OpenGL ES 3.2-, OpenCL 1.2- ja Vulkan-ohjelmointia.

## Lähteet

## Aiheesta muualla

* Imagination Technologiesin sivut
To the Bone (elokuva)

**To the Bone** on vuonna 2017 ensi-iltansa saanut yhdysvaltalainen draamaelokuva, jonka on ohjannut ja käsikirjoittanut Marti Noxon. Sen pääosia esittävät Lily Collins ja Keanu Reeves. Elokuva kertoo anoreksiaa sairastavasta naisesta (Collins), joka tapaa nuorisoryhmää johtavan epätavanomaisen lääkärin (Reeves).

*To the Bone* sai ensi-iltansa Sundancen elokuvajuhlilla 22. tammikuuta 2017.

## Rooleissa

## Lähteet

## Aiheesta muualla
*
Louvre Abu Dhabi

**Louvre Abu Dhabi** () on 8. marraskuuta 2017 avattu taidemuseo Saadiyatsaarella, Abu Dhabissa. Museorakennuksen on suunnitellut ranskalainen arkkitehti Jean Nouvel. Museo on osa Abu Dhabin kaupungin ja Ranskan hallituksen välistä 30-vuotista sopimusta. Museon pinta-ala on noin 24&nbsp;000 neliömetriä, josta noin 8&nbsp;000 neliömetriä on gallerioita. Tämä tekee siitä Arabian niemimaan suurimman museon.

Museon rakentaminen alkoi vuonna 2009, ja se oli tarkoitus avata alun perin vuonna 2012. Abu Dhabin kaupunki maksoi 520 miljoonaa Yhdysvaltain dollaria saadakseen käyttää Louvren nimeä. Lisäksi Abu Dhabi maksoi Louvrelle taideteosten lainauksesta, erikoisnäyttelyistä ja hallintoneuvoista 747&nbsp;miljoonaa dollaria.

Museossa on esillä niin itämaisia kuin länsimaisia taideteoksia. Esillä on muun muassa Vincent van Goghin, Andy Warholin, Claude Monet’n ja Henri Matissen teoksia.

Museon vetonaulaksi odotetaan Leonardo da Vincin maalausta *[[Salvator Mundi (Leonardo)|Salvator Mundi]]*, joka huutokaupattiin yli 450&nbsp;miljoonalla dollarilla vuonna 2017.

## Lähteet

## Aiheesta muualla
* louvreabudhabi.ae
Adreno

**Adreno** on Qualcommin kehittämä grafiikkasuoritinsarja, joita käytetään useissa heidän valmistamissaan järjestelmäpiireissä.

Piiriä on alun perin kehittänyt ATI Technologies tuotenimellä *Imageon* (myös *ATI Imageon*). AMD osti ATI Technologiesin vuonna 2006.

Qualcomm osti mobiililaiteosaston AMD:ltä vuonna 2009. Qualcomm nimesi oston jälkeen *Imageon*-tuotteet nimelle *Adreno*.

Adreno-sarjan GPU on integroituna useissa Qualcomm Snapdragon -järjestelmäpiireissä.

Qualcomm on ilmoittanut Vulkan-rajapinnan tuen Adreno 500-sarjalle sekä 400-sarjalle.

500-sarjan mallit tukevat OpenCL-ohjelmointia.

## Mallit

* Adreno 130
** kiinteätoiminen rakenne
* Adreno 200-sarja
** Unified Shader ohjelmoitavuus
* Adreno 300-sarja
** Unified Shader ohjelmoitavuus
* Adreno 400-sarja
** Unified Shader ohjelmoitavuus
* Adreno 500-sarja
** Unified Shader ohjelmoitavuus
** OpenCL tuki
** Vulkan tuki

## Lähteet
C7H14

**C<sub>7</sub>H<sub>14</sub>** on seuraavien yhdisteiden molekyylikaava:
*Hepteeni
*Metyylisykloheksaani
*Sykloheptaani
Khronos (täsmennyssivu)

**Khronos** voi tarkoittaa seuraavia asioita:

* Khronos (), ajan ilmentymä kreikkalaisessa mytologiassa
* Khronos Group, tietotekniikan standardiorganisaatio, mm. OpenGL, Vulkan ja OpenCL standardointi
* Khronos, lautapeli
* Khronoksen talo, taiteilijaryhmä IC-98:n ja Lönnströmin taidemuseon vuonna 2016 käynnistynyt taidehanke

## Katso myös
* Kronos (), titaani kreikkalaisessa mytologiassa
Sundancen elokuvajuhlat 2017

**Sundancen elokuvajuhlat 2017** olivat 19.–29. tammikuuta 2017 järjestetyt elokuvajuhlat Park Cityssä, Utahissa.

## Elokuvat

### Yhdysvaltalaisten draamaelokuvien kilpailu
**[[Band Aid (elokuva)|Band Aid]]*, ohj. Zoe Lister-Jones
**[[Beach Rats]]*, ohj. Eliza Hittman
**[[Brigsby Bear]]*, ohj. Dave McCary
**[[Burning Sands]]*, ohj. Gerard McMurray
**[[Crown Heights]]*, ohj. Matt Ruskin
**[[Golden Exits]]*, ohj. Alex Ross Perry
**[[The Hero]]*, ohj. Brett Haley
**[[I Don’t Feel at Home in This World Anymore]]*, ohj. Macon Blair
**[[Ingrid Goes West]]*, ohj. Matt Spicer
**[[Landline]]*, ohj. Gillian Robespierre
**[[Novitiate]]*, ohj. Maggie Betts
**[[Patti Cake$]]*, ohj. Geremy Jasper
**[[Roxanne Roxanne]]*, ohj. Michael Larnell
**[[To the Bone]]*, ohj. Marti Noxon
**[[Walking Out (elokuva)|Walking Out]]*, ohj. Alex & Andrew Smith
**[[The Yellow Birds]]*, ohj. Alexandre Moors

### Ensi-illat
* *[[Beatriz at Dinner]]*, ohj. Miguel Arteta
* *[[Before I Fall]]*, ohj. Ry Russo-Young
* *[[The Big Sick]]*, ohj. Michael Showalter
* *[[Call Me by Your Name]]*, ohj. Luca Guadagnino
* *[[The Discovery (elokuva)|The Discovery]]*, ohj. Charlie McDowell
* *[[Fun Mom Dinner]]*, ohj. Alethea Jones
* *The Incredible Jessica James*, ohj. Jim Strouse
* *[[The Last Word]]*, ohj. Mark Pellington
* *[[Manifesto (elokuva)|Manifesto]]*, ohj. Julian Rosefeldt
* *[[Marjorie Prime]]*, ohj. Michael Almereyda  
* *[[Mudbound]]*, ohj. Dee Rees
* *[[The Polka King]]*, ohj. Maya Forbes
* *[[Rebel in the Rye]]*, ohj. Danny Strong
* *[[Rememory]]*, ohj. Mark Palansky
* *[[Sidney Hall]]*, ohj. Shawn Christensen
* *[[Where Is Kyra?]]*, ohj. Andrew Dosunmu
* *[[Wilson (vuoden 2017 elokuva)|Wilson]]*, ohj. Craig Johnson
* *[[Wind River]]*, ohj. Taylor Sheridan

## Aiheesta muualla

* Virallinen sivusto
Justin Hurwitz

**Justin Hurwitz** (s. 22. tammikuuta 1985) on yhdysvaltalainen Oscar-palkittu elokuvasäveltäjä, joka tunnetaan parhaiten yhteistyöstään elokuvaohjaaja Damien Chazellen kanssa elokuvissa *[[Whiplash (elokuva)|Whiplash]]* (2014)  ja *[[La La Land (elokuva)|La La Land]]* (2016).

Hurwitz sai palkittiin kahdella Oscarilla parhaasta musiikista ja kappaleesta "City of Stars" sekä parhaan musiikin  ja kappaleen Golden Globella elokuvasta *La La Land*.
Lisäksi Hurwitz palkittiin parhaan musiikin Golden Globella elokuvasta *[[Ensimmäisenä kuussa]]* (2018). Vuonna 2023 hön oli Oscar-ehdokkaana elokuvan Babylon musiikista.

## Lähteet

## Aiheesta muualla
*
Järjestelmäpiiri

**Järjestelmäpiiri** (, SoC) on mobiililaitteissa ja sulautetuissa järjestelmissä käytettävä mikropiiri, jossa yhdistyy useiden eri piirien toimintoja. Järjestelmäpiirissä voivat yhdistyä muun muassa perinteinen suoritin, grafiikkaprosessori ja digitaalinen signaaliprosessori sekä useita muita pienempiä piirejä. Integroimalla useita piirejä samalle komponentille vähennetään laitteen tilantarvetta ja virran kulutusta. Järjestelmäpiirillä voi olla monen tyyppisiä muisteja (RAM-muistia, ROM-muistia, EEPROM-muistia), kommunikaatiotoimintoja (USB, Bluetooth, Ethernet), virranhallinta sekä DMA-ohjain.

Sulautetuissa järjestelmissä järjestelmäpiirin etuna on erillispiireihin verrattuna parempi luotettavuus pienemmän komponenttimäärän vuoksi. Yksi järjestelmäpiiri voi säästää tilaa 30 prosenttia kahden erillisen piirin järjestelmään verrattuna ja laitteen piirilevyllä tarvitaan vähemmän kerroksia. Samaan suorituskykyyn tarvittava tehonkulutus on pienempi, jolloin mekaaniset tuulettimet voi jättää pois. Tällöin luotettavuus paranee, ja laite on hiljaisempi.

Järjestelmäpiireissä voidaan yhdistää lisensoitua teknologiaa usealta eri taholta, kuten ARM, PowerVR ja Texas Instruments. Esimerkkejä järjestelmäpiireistä ovat Apple A6, Qualcomm Snapdragon ja TI OMAP.

## Lähteet

## Kirjallisuutta
*
Toomemägi

**Toomemägi** () on puisto Viron Tartossa. Puistossa on historiallisia nähtävyyksiä, kuten tuomiokirkon rauniot, jossa on museo ja torneissa yleisölle avoin maisemien katselupaikka. Puistossa on lisäksi Tarton vanha observatorio.

## Historia
Venäjän keisari Paavali I lahjoitti Toomemäen alueen Tarton yliopistolle. Se oli aiemmin ollut karjan laidunnusaluetta. Alue on saanut nimensä mäelle rakennetuista Tarton tuomiokirkosta ja piispanlinnasta. Alue on todennäköisesti ollut asuttuna jo nuoremmalla kivikaudella. Vuonna 1708 venäläiset tuhosivat alueelta lähes kaikki keskiaikaiset linnoitteet. Nykyisin paikka on Tarton omaleimaisin puisto, jossa on yliopiston maineikkaimmille opiskelijoilleen ja opettajilleen pystyttämät muistomerkkejä. Puiston puusto koostuu vaahteroista, lehmuksista ja jalavista.

## Nähtävyyksiä
Tarton tuomiokirkko oli aikanaan koko Baltian merkittävimpiä goottilaistyylisiä tiilirakennuksia. Sen rakentaminen aloitettiin ilmeisesti 1200-luvun puolivälissä; tiilikirkkoa laajennettiin 1300-luvulla. Kirkon kuoriosaa laajennettiin 1400-luvun jälkipuoliskolla; samalla länsipäätyyn lisättiin kaksoistornit ja muuri.

Kirkko jäi käytöstä uskonpuhdistuksen myötä, ja se raunioitui Liivinmaan sodassa tulipalossa vuonna 1624. Vuosina 1804–1807 Tarton yliopiston arkkitehti J. W. Krause suunnitteli kirkon kuoriosan yliopiston pääkirjastoksi. Kirjasto muutti vuonna 1982 uuteen kirjastotaloon, ja nykyään tiloissa on Tarton yliopiston museo. Tornit on kunnostettu näköalapaikaksi, jotka ovat yleisölle avoinna kesäkausina. Raunioissa järjestetään kesäisin teatteriesityksiä ja konsertteja.

Tuomiokirkon vieressä on Kristjan Jaak Petersonin (1801–1822) patsas. Riiassa syntynyt Peterson ehti lyhyen elämänsä aikana luoda vironkielisen kirjallisuuden perustan. Lisäksi hän käänsi viroksi maailman runouden klassikoita ja käänsi myös ruotsista saksaksi Christfried Gananderin *[[Mythologia Fennica]]n*. 

Toinen muistomerkki Toomemäellä on K. E. von Baerin patsas. Keski-Virossa syntynyt baltiansaksalainen von Baer (1792–1876) oli 1800-luvun monipuolisimpia luonnontieteilijöitä ja Tarton yliopiston tunnetuimpia kasvatteja ja professoreita. Mäellä on myös Johan Skytten muistomerkki.

Toomemäen lounaislaidalla sijaitsee Tarton tähtitorni (J. W. Krause, v. 1805). Se rakennettiin entisen bastionin päälle. Vuonna 1825 valmistui uusi, kääntyvä torni. Lisäksi Toomemäellä on Vanha anatomianlaitos eli *Vana anatoomikum* (J. W. Krause, 1805), korkeimman oikeuden rakennus, kahvilakäytössä oleva rotunda sekä vanha klinikka.

Toomemäelle johtaa katujen kaksi siltaa: niin sanotut Enkelinsilta ja Pirunsilta. Niistä etenkin vuonna 1838 valmistunut Enkelinsilta on suosittu nähtävyys. Toomemäen toisella puolella sijaitseva vaatimattomampi Pirunsilta on rakennettu vuonna 1913 Romanovien hallitsijasuvun 300-vuotisjuhlien kunniaksi.

## Lähteet

## Aiheesta muualla

*Toomemäe 360° aeropanoraam / aerofoto.
Ulla-Maija Rouhiainen

**Ulla-Maija Rouhiainen** (s. 1953) on suomalainen matkailualan vaikuttaja ja tietokirjailija. Hän on toiminut yrittäjänä asiantuntijatehtävissä ja matkatoimistoissa sekä kouluttajana ja matkailuun liittyvissä luottamustoimissa. 

Hän on julkaissut mm. suomalaiseen saunaan liittyviä juttuja, Matkailuyrittäjän Maamme-kirjan  sekä kaupunkikuvauksia.
Rouhiainen pitää blogeja, joissa hän käsittelee matkailuun liittyviä ajankohtaisia kysymyksiä, Suomi-kuvaa, puutarhaa ja kirjallisuutta. Hänen erityisiä kiinnostuksen kohteitaan ovat Suomen matkailun kehittäminen sekä luova kirjoittaminen.

## Lähteet
Qualcomm Snapdragon

**Snapdragon** on Qualcommin kehittämä järjestelmämikropiirisarja, jonka grafiikkasuorittimina käytetään Snapdragonin valmistamaa Adrenoa. Snapdragon-sarjan prosessoreita käytetään monissa älypuhelimissa ja tableteissa.

## Varhaiset järjestelmäpiirit

Ensimmäinen Snapdragon-sarjan järjestelmämikropiiri oli vuonna 2007 julkaistu QSD8250, jonka taajuus oli 1 gigahertsi. Snapdragon-sarjan piirien nimet olivat aluksi monimutkaisia kirjainten ja numerojen yhdistelmiä. 

Qualcomm otti vuonna 2011 käyttöön uuden nimeämiskäytännön, jonka mukaiset S3-sarjan Snapdragon-piirit ovat kaksiytimisiä ja voivat toimia parhaimmillaan 1,5 gigahertsin taajuudella.

Yhtiön ilmoituksen mukaan se tuo valmistajien saataville S4-sarjan mallit vuoden 2011 lopussa ja ensimmäiset niihin perustuvat kuluttajatuotteet ilmestyvät kauppoihin vuonna 2012. S4-piirit toimivat parhaimmillaan 2,5 gigahertsin taajuudella ja niistä löytyy yksi kaksi tai neljä suoritinydintä.

Vuoden 2013 Consumer Electronics Show -messuilla Qualcomm julkisti ensimmäiset Snapdragon 800 -sarjan järjestelmäpiirit. Samalla aiemmat mallit nimettiin Snapdragon 200- Snapdragon 400- ja Snapdragon 600 -sarjoiksi.

## Järjestelmäpiirit
### 200-sarja
Snapdragon 200 -sarjan järjestelmäpiirit ovat tehoiltaan Snapdragon-sarjan heikoimpia. Ne ovat melko halpoja, joten niitä käytetään valmistajien halvimmissa malleissa.
* Snapdragon 200
* Snapdragon 205
* Snapdragon 208
* Snapdragon 210
* Snapdragon 212
* Snapdragon 215

### 400-sarja
Snapdragon 400 -sarjan järjestelmäpiirit ovat tehoiltaan keskinkertaisia ja hinnaltaan melko halpoja. Halvahkojen älypuhelinten lisäksi niitä käytetään monissa älykelloissa.
* Snapdragon 400
* Snapdragon 410
* Snapdragon 410E
* Snapdragon 412
* Snapdragon 415
* Snapdragon 425
* Snapdragon 427
* Snapdragon 429
* Snapdragon 430
* Snapdragon 435
* Snapdragon 439
* Snapdragon 450
* Snapdragon 460
* Snapdragon 480 5G

### 600-sarja
Snapdragon 600 -sarjan järjestelmäpiirit sijoittuvat tehoiltaan Snapdragon-sarjan keskikastiin. Mallit 600 ja 602A on suunniteltu autoteollisuutta varten.
* Snapdragon 600
* Snapdragon 600E
* Snapdragon 602A
* Snapdragon 610
* Snapdragon 615
* Snapdragon 616
* Snapdragon 617
* Snapdragon 625
* Snapdragon 626
* Snapdragon 630
* Snapdragon 632
* Snapdragon 636
* Snapdragon 650
* Snapdragon 652
* Snapdragon 653
* Snapdragon 660
* Snapdragon 662
* Snapdragon 665
* Snapdragon 670
* Snapdragon 675
* Snapdragon 678
* Snapdragon 690 5G

### 800-sarja

Snapdragon 800 -sarjan järjestelmäpiirit ovat Snapdragon-sarjan tehokkaimpia ja kalleimpia, joten niitä on lähinnä eri valmistajien lippulaivamalleissa. Kaikki Snapdragon 800 -sarjan piirit ovat vähintään neliytimisiä. Kolmea vanhinta mallia lukuun ottamatta ne ovat 64-bittisiä. Uusimmat mallit käyttävät "Kryo"-ydintä, jota edeltävä ydin oli nimeltään "Krait".
* Snapdragon 800
* Snapdragon 801
* Snapdragon 805
* Snapdragon 808
* Snapdragon 810
* Snapdragon 815
* Snapdragon 820
* Snapdragon 821
* Snapdragon 835
* Snapdragon 845
* Snapdragon 855
* Snapdragon 855+
* Snapdragon 860
* Snapdragon 865
* Snapdragon 865+
* Snapdragon 870
* Snapdragon 888 5G

## Lähteet

## Aiheesta muualla

* Verkkosivut
Newtonin metroasema

**Newton** on Singaporen Mass Rapid Transit -metrojärjestelmän asema Singaporen keskustassa. Se avattiin North South Linen asemana 12. joulukuuta 1987. Vaihtoyhteys Downtown Linelle avautui 27. joulukuuta 2015.

## Junat

## Lähteet

## Aiheesta muualla

* Newtonin metroasema Singaporen liikennelaitoksen sivuilla
Isopropyylinitraatti

**Isopropyylinitraatti** (C3H7NO3) on isopropanolin ja typpihapon muodostama niin kutsuttu epäorgaaninen esteri. Yhdistettä voidaan käyttää räjähteissä ja ajoaineena. 

## Ominaisuudet
Huoneenlämpötilassa isopropyylinitraatti on väritöntä nestettä ja sillä on dietyylieetteriä muistuttava haju. Yhdiste liukenee vähäisessä määrin veteen ja hyvin muun muassa etanoliin ja dietyylieetteriin. Isopropyylinitraatti on vahva hapetin ja orgaaniset yhdisteet voivat syttyä palamaan sen vaikutuksesta.

## Valmistus ja käyttö
Isopropyylinitraattia voidaan valmistaa hopeanitraatin ja isopropyylijodidin välisellä reaktiolla. Nykyään yhdistettä valmistetaan kiutenkin pääasiassa isopropanolin ja typpihapon välisellä reaktiolla urean ja ammoniumnitraatin läsnä ollessa. Reaktio tapahtuu 100&ndash;105&nbsp;°C:n lämpötilassa ja tuotetta poistetaan reaktorista jatkuvatoimisella tislauksella. 

Isopropyylinitraattia voidaan käyttää lentokoneiden polttoaineena erityisesti käynnistysvaiheessa. Se on myös ainesosa eräissä nestemäisissä räjähteissä ja rakettien ajoaineissa.  

## Lähteet
Cases dels Canonges

**Cases dels Canonges** on Katalonian itsehallintoalueen puheenjohtajan virka-asunto Barcelonassa Espanjassa. Goottilaistyylinen talo rakennettiin alun perin kaniikkien taloksi 1300-luvulla. Rakennus yhdistettiin 1920-luvulla katetulla sillalla viereiseen Palau de la Generalitat de Catalunyaan, jossa toimii puheenjohtajan kanslia.

## Lähteet

## Aiheesta muualla
Orchardin metroasema

**Orchard** on Singaporen Mass Rapid Transit -metrojärjestelmän asema Orchard Roadin varrella Singaporen keskusta-alueella. Sitä käyttävät North South Linen junat. Se avattiin 12. joulukuuta 1987. Orchard kuuluu myös Thomson–East Coast Lineen, joka avautui asemalla vuonna 2022.

## Junat

## Lähteet

## Aiheesta muualla

* Orchardin metroasema Singaporen liikennelaitoksen sivuilla
Unelmiesi tyttö

**Unelmiesi tyttö** () on vuonna 1998 ensi-iltansa saanut Fernando Trueban ohjaama espanjalainen draamakomediaelokuva, jonka pääosissa ovat Penélope Cruz ja Antonio Resines. Sivurooleissa ovat muun muassa Neus Asensi, Jesús Bonilla, Loles León, Jorge Sanz, Rosa María Sardá ja Santiago Segura. Elokuvan käsikirjoittivat Rafael Azcona ja David Trueba sekä tuottivat Eduardo Campoy, Andrés Vicente Gómez ja Cristina Huete.

*Unelmiesi tyttö* kertoo fiktiivisestä Macarena Granada -nimisestä espanjalaisnäyttelijästä, johon Joseph Goebbels rakastuu intohimoisesti. Elokuva perustuu legendaan, jossa Adolf Hitler olisi rakastunut argentiinalaiseen elokuvanäyttelijä Imperio Argentinaan 1930-luvun lopun natsi-Saksassa. *Unelmiesi tyttö* oli Espanjassa suuri arvostelu- ja yleisömenestys ja voitti yhteensä seitsemän Goya-palkintoa kahdeksastatoista ehdokkuudestaan.

## Juoni

*Unelmiesi tyttö* sijoittuu vuoteen 1938 ja kertoo espanjalaisesta elokuvaryhmästä, joka lähtee keskeltä Espanjan sisällissotaa Francisco Francon hallinnon lähettämänä Berliiniin, Adolf Hitlerin natsi-Saksaan, kuvaamaan UFA:n studioille fasististen hallitusten yhteistuotantoelokuvaa, *Unelmiesi tyttö* -nimistä elokuvamusikaalia. Kurinalaiset saksalaiset hämmentyvät latinalaisen elämäniloisen temperamentin takia ja erityisesti lumoava elokuvan tähtinäyttelijä Macarena Granada (Penélope Cruz) hallitsee ilmapiiriä. Pian natsi-Saksan kansanvalistus- ja propagandaministeri Joseph Goebbels (Johannes Silberschneider) rakastuu intohimoisesti Macarenaan ja tekee itsestään narrin vain päästäkseen olemaan hänen kanssaan. Natsit tuovat elokuvaan avustajiksi keskitysleirivankeja, joista yhteen Macarena ihastuu.

## Näyttelijät

## Tuotanto
*Unelmiesi tyttö* -elokuvan kuvaukset alkoivat 11. toukokuuta 1998 ja päättyivät 19. heinäkuuta 1998. Elokuva kuvattiin Prahassa, Tšekissä 4,2 miljoonan euron budjetilla, ja sen tuotantoyhtiöinä olivat Lolafilms, Fernando Trueba Producciones Cinematográficas ja Creativos Asociados de Radio y Televisión.

## Julkaisu ja vastaanotto
*Unelmiesi tyttö* sai ensi-iltansa Espanjassa 13. marraskuuta 1998 ja oli Lolafilms Distribuciónin teatterilevittämä. Elokuva tuotti Espanjassa avausviikonloppunaan 875 951 euron lipputulot ja koko teatterikierroksensa aikana 9 474 031 euron lipputulot. *Unelmiesi tyttö* sai teatteriensi-iltansa Suomessa 5. marraskuuta 1999 ja oli Finnkinon levittämä. Elokuva oli Suomessa 168. katsotuin elokuva 741 hengen katsojamäärällään vuonna 1999. Vuoden 1999 aikana elokuva esitettiin myös arvostetuilla Berliinin ja Toronton elokuvajuhlilla.

*Unelmiesi tyttö* sai vuonna 2016 jatko-osan, Fernando Trueban ohjaaman *[[La reina de España]]n*, jossa Penélope Cruz, Antonio Resines, Neus Asensi, Loles León, Jorge Sanz, Rosa María Sardá ja Santiago Segura uusivat roolinsa. Jatko-osa sijoittuu vuoden 1956 Madridiin eli 18 vuoden päähän *Unelmiesi tyttö* -elokuvan tapahtumista.

## Palkinnot ja ehdokkuudet

## Lähteet

## Aiheesta muualla
* 
* 
*
Kavaljeeri (juoma)

**Kavaljeeri** oli Chymoksen kuohuviini, joka oli myynnissä 1980–2008.

Kavaljeeria alettiin kehittää vuonna 1977 ensimmäiseksi Chymoksen kuohuviiniksi. Se valmistettiin valkoherukasta ja karviaisista pullokäymismenetelmällä. Se tuli markkinoille kesällä 1980. Raaka-aineet saatiin Chymoksen sopimusviljelijöiltä. 

Kavaljeeri kehitettiin kilpailijaksi Marlin tankkikäymismenetelmällä valmistetulle Elysée-kuohuviinille, joka oli samppanja- ja kuohuviinimarkkinoilla ainoa kotimainen vaihtoehto. Kun tieto uuden tuotteen kehittelystä lipsahti Marlin johtajiston tietoon, se ei ymmärtänyt, miksi Alko hyväksyi Elyséelle kilpailijan. Chymoksella vakuuteltiin, että Kavaljeeri lisää kuohuviinien myyntiä, josta myös Marli hyötyy. Näin myös tapahtui.

Tuotteen nimen ideointi pyöri ratsuväkiaiheen ympärillä, koska Chymoksen naapurina Lappeenrannan varuskunnassa oli Uudenmaan rakuunapataljoona. Varuskunnan ullakolta löytyneessä kirjassa oli kuva ratsumiehestä hevosen selässä. Samppanja on kotoisin Ranskasta, ja ranskalaiset ratsuväkimiehet (les Chevaliers) avasivat voitokkaan taistelun jälkeen samppanjapullon miekalla. Chymoksen pakkaussuunnittelija ja graafikko Aimo Vuorinen huomasi, että kavaljeeri tarkoittaa sekä herrasmiestä että ratsumiestä. Kuohuviinin nimi oli syntynyt. Vuorinen suunnitteli etiketin 30-vuotisen sodan aikaisen kuvan pohjalta, joka esitti sotamarsalkka Juhana Banéria hevosen selässä. 

Kavaljeeri voitti ensimmäisen palkinnon kuohuviinien sarjassa viinialan messujen yhteydessä järjestetyissä kilpailuissa sekä Ljubljanassa silloisessa Jugoslaviassa että Barcelonassa Espanjassa.

Myöhemmin tulivat Kulta-Kavaljeeri (valkoherukka ja lakka) sekä Rosé-Kavaljeeri (valkoherukka ja punaherukka). Kaikki Kavaljeerit ovat poistuneet Alkon valikoimista n. vuonna 2008.

## Lähteet
*Leena Kauria (toim): Meidän tehdas Chymos, Chymoksen historiikki, s. 42–45 (Julk. Chymoksen perinneyhdistys ry.)